Împreună cu regizorul Cadri Abibula din TVR, Mihai Stepan Cazazian a realizat în anul 2007, ca producător, filmul documentar „Strunga” (52 minute) care urmărește odiseea a 200 de orfani armeni, copii cu vârste între 8 și 15 ani, supraviețuitori ai ororilor genocidului armean, ce au ajuns în portul Constanța în anul 1923 și au fost găzduiți într-un orfelinat din satul Strunga, Județul Roman (interbelic). Documentarul a fost prezentat la Festivalul de Film "Golden Apricot" de la Erevan (ediția 2007) și nominalizat la categoria "Best Documentary Film", la Festivalul AFFMA (Hollywood 2007).